2006 Avroviziya Mahnı Müsabiqəsi

**2006 Avroviziya Mahnı Müsabiqəsi** (; ) — sayca 51-ci Avroviziya Mahnı Müsabiqəsidir. Elena Paparizunun ifa etdiyi "My Number One" adlı mahnı ilə 2005 Avroviziya Mahnı Müsabiqəsində qələbə qazanmasının ardınca 2006-cı ildə Yunanıstan ilk dəfə Avroviziyaya ev sahibliyi etmək hüququ qazanmışdı. Müsabiqə Yunanıstanın paytaxtı Afina şəhərində Nikos Qalis Olimpik zalında keçirilmişdir. Müsabiqənin yarımfinalı 2006-cı ilin 18 may, final isə 20 may tarixində baş tutmuşdur.

2006-cı ildə Ermənistan ilk dəfə Avroviziyaya qoşulmuşdur. Avstriya və Macarıstan isə maliyyə problemlərini səbəb kimi göstərərək müsabiqədə iştirakdan imtina etmişdirlər. Serbiya və Monteneqro ilkin olaraq müsabiqədə iştirak etməyi planlaşdırsa da, ölkənin müsabiqə üçün hazırladığı seçim turunda baş verən qalmaqal Serbiya və Monteneqronun müsabiqədən kənarlaşdırılması ilə nəticələnmişdi. Belə ki, seçim turunda qalib gələn qrupa etiraz olaraq, zalda əyləşən izləyicilər qrupun üzərinə müxtəlif əşyalar atmağa başlamış və qrupu səhnədən qovmuşdurlar. Bunun ardınca Avropa Yayım Birliyi Serbiya və Monteneqronu müsabiqədən uzaqlaşdırsa da, ölkəyə Avroviziya 2006-da yalnız səsvermədə iştirak hüququ verilmişdir. Ümumilikdə 37 ölkənin iştirak etdiyi müsabiqədə Finlandiya təmsilçiləri olan "Lordi" rok qrupu ifa etdikləri "Hard Rock Hallelujah" adlı mahnı ilə qalib gəlmişdirlər. Bu 1961-ci ildən bəri Avroviziyada iştirak edən Finlandiyanın müsabiqədə  ilk qalibiyyəti olmuşdur.

## İştirakçı ölkələr
37 ölkənin iştirak etdiyi Avroviziya 2006 iyirmi üç ölkənin final uğrunda mübarizə apardığı yarımfinal mərhələsindən və iyirmi dörd ölkənin qalibiyyət uğrunda mübarizə apardığı final mərhələsindən təşkil olunmuşdur. 2005-ci ildə müsabiqədə ilk onluğa daxil olan ölkələr və eyni zamanda "Böyük dördlük" ölkələri (Yunanıstan, Malta, Rumıniya, İsrail, Latviya, Moldova, İsveçrə, Danimarka, Norveç, Xorvatiya, Almaniya, Böyük Britaniya, Fransa və İspaniya) müsabiqənin finalında birbaşa iştirak etmək hüququ qazanmışdılar. Serbiya və Monteneqro da Avroviziya 2005-də ilk onluqda qərarlaşan ölkələrdən biri olsa da, 2006-cı ildə müsabiqədə iştirak etmədikləri üçün birbaşa finalda iştirak hüququ Serbia və Monteneqrodan Xorvatiyaya keçmişdir.

### Yarımfinal
18 may tarixində baş tutan yarımfinal mərhələsində 23 ölkə iştirak etmişdir. Müsabiqədə iştirak edən bütün ölkələr və eyni zamanda Serbia və Monteneqro səsvermədə iştirak etmişdir.

*Cədvəldə işarələnmiş ölkələr müsabiqənin final mərhələsinə vəsiqə qazanmışdırlar.*

### Final
Finalçılar:
* "Böyük dördlük" ölkələri (Almaniya, Böyük Britaniya, Fransa və İspaniya);
* Avroviziya 2005-də ilk onluğa daxil olan ölkələr;
* Avroviziya 2006-nın yarımfinal mərhələsində ilk onluğa daxil olan ölkələr.

20 may tarixində baş tutan yarımfinal mərhələsində 24 ölkə iştirak etmişdir. Müsabiqədə iştirak edən bütün ölkələr və eyni zamanda Serbiya və Monteneqro səsvermədə iştirak etmişdir və Finlandiya təmsilçiləri ən çox səs toplayaraq müsabiqənin qalibi elan edilmişdir.

*Qalın hərflərlə yazılmış ölkələr [[2007 Avroviziya Mahnı Müsabiqəsi]]nin finalına birbaşa vəsiqə qazanmışdır.*

## Nəticələr
### Yarımfinal
Bütün ölkələr xalları ölkələrdə keçirilən SMS səsverməsinə görə təqdim etsə də, Albaniya və Monako səslərin azlığı səbəbindən münsif səsverməsindən istifadə etmişdir.

### Final

## Xarici keçidlər
* Eurovision.tv

## Həmçinin bax
* Avroviziya Mahnı Müsabiqəsi